„ Hversu lágt er hægt að leggjast þegar símtali milli hjóna er lekið á netið ? Hvar halda þeir sem leka slíku samtali að þeir nái að vinna sér inn einhverja samúð ? Ég hef ekki hlustað á þetta tiltekna símtal en leyfi mér að halda því fram hér blákalt að öll hjón hafa á einhverjum tímapunkti í sínu lífi sagt eitthvað sem ekki er til eftirbreytni . “ Þetta segir Helga Vala Helgadóttir þingmaður Samfylkingarinnar . Hún gagnrýnir þann sem lak símtali Jóhannesar þar sem hann hellir sér yfir fyrrverandi konu sína með líflátshótunum . Jóhannes segir að hann hafi upplifað sig í lífshættu á þessu tímabili og tekist á við það með áfengisneyslu . Hann viðurkennir að hafa sagt hluti sem hann sjái eftir . Fyrrverandi eiginkona hans segir í samtali við Fréttablaðið að myndbandið sé ekki frá henni komið og þau hafi unnið í sínum málum frá því að þetta var og hún styðji hann í dag . Helga Vala gagnrýnir þann sem lak myndskeiðinu : „ Að birta svona símtal milli hjóna , í óþökk konunnar , vegna einhvers PR stríðs er að mínu mati fullkomlega óforskammað . “ Þá hrósar Helga Vala Stundinni fyrir að birta upptökuna og upplýsa hvað sé að gerast á bakvið tjöldin . Þá segir Helga Vala : „ Vikuna sem Stundin og Kveikur komu fram með Samherjaskjölin var ég dregin í viðtal ásamt öðrum þingmanni . Eftir viðtalið var dagskrárgerðarmaðurinn mjög æstur yfir því að fjölmiðlarnir væru ekki að greina frá hvað uppljóstrarinn væri nú vondur maður og dró allskonar mál fram , sem honum höfðu verið sögð af ákveðnum aðilum . Það er nefnilega líka ágætt að við áttum okkur á þegar fólk svífst einskis , þá vitum við hversu lágt er hægt að leggjast og tökum ekki þátt í að dreifa . “ Ferskmeti , ljúffeng brögð og hollustan er í fyrirrúmi á nýju ári og ekkert er skemmtilegra en að prófa nýja samsetningu þegar við búum okkur til ljúffengt salat . VIð notum lífræn hráefni og svo íslenskt ef við náum ekki í lífræn , “ segir Kaja og mjög ánægð með útkomuna . Kosningastjórn flokksins undirbýr nú framboðið . " Hringbraut er ókeypis sjónvarps - og vefmiðill sem leggur áherslu á upplýsandi , fræðandi og trúverðuga umræðu í fjöldamörgum þáttum sem sýndir eru í hverri viku .